ཆེམ་ཆེམ་ཆལ་ཆིལ་ཆོས་ཆུའི་ཆར།།ཆགས་བྲལ་ཆོག་ཤེས་ཆོ་གའི་ཆེད།།གོ་ཆ་མཚོན་ཆའི་ཆ་ལུགས་ཆོས།།བྱང་ཆུབ་བར་ཆད་ཆམ་ལ་ཕོབ།།རིན་ཆེན་ཆུན་པོ་ཆབས་ཅིག་ཆུར།།ཆུ་ཞེང་ཆ་མཉམ་ཆེམ་མེ་བ།།ཆིབས་པ་ཆ་དེ་ཆིབས་ལ་ཆོགས།།སྲོག་ཆགས་ཆག་ཆག་ཆལ་མར་བརྡབ།།ཆོ་ལོས་ཆེ་གེའི་ཆ་རྐྱེན་ཆད།།ཆད་པས་ཆོད་ལ་ཆུང་མ་ཆོལ།།ཆང་ཆེམས་ཆེ་ཆུང་ཐུགས་སུ་ཆུད།།མཐར་ཆགས་ཆགས་ཆོགས་ཆིར་གྱིས་ཆིར།།ཆབ་འོག་ཆོམ་རྐུན་ཆེས་ཆེར་ཆུན།།ཆོམས་ཤིག་ཆིངས་ཤིག་ཆབ་སྒོ་ཆོག།ཚར་ཆོད་ཐག་ཆོད་ཆབ་འོག་ཆུགཆ་ཆོ་མ་ཆོད་ཆ་མེད་ཆས།།ཟན་ཆང་འབྲས་ཆན་ཆབ་ནས་ཆུས།།ཆ་ལང་མལ་ཆ་ཆེ་ཞེའི་ཆས།།ཆོ་རིགས་ཆུད་ཟོས་ཆམ་པའི་ནད།།ཆབ་ཤོག་ཁ་ཆེམས་ཆིག་རྐྱང་ཆོང༌།།བག་ཆགས་ཆོ་འཕྲུལ་ཆོ་ངེ་འདོན།།ཆ་ག་པ་སོགས་ཆ་རྐྱང་ངོ༌།།མཆོག་ཏུ་སྐྱབས་མཆི་དཀོན་མཆོག་མཆོད།།མཆིས་མལ་མཆིས་ལྷམ་མཆིག་མཆིག་གུ།།སྐུ་མཆེད་མཆན་གྱི་མཆིས་བྲང་མཆོར།།མཆི་མ་མཆིལ་མ་མཆེར་པ་མཆིན།།ཞལ་མཆུར་ཁ་མཆུའི་བཀའ་མཆིད་མཆིས།།སྐྱེ་མཆེད་མཆིང་བུ་རྒྱ་མཚོའི་མཆིང༌།།རྩྭ་མཆོག་མེ་མཆེད་མཆིལ་པའི་མཆོངས།།གཞུ་མཆོག་སྒྱུ་མའི་མཆན་བུ་མཆན།།མཆིལ་པ་མཆིམས་སོགས་མས་འཕུལ་ཆའོ།།ཆོས་འཆད་ཁྲིམས་འཆའ་འཆག་སར་འཆག།ཚུལ་འཆོས་གར་འཆམས་སྲོག་འཆད་འཆི།།འཆུམས་པའི་གནས་འཆའ་འཆེལ་པར་འཆུར།།འཆལ་པའི་འཆར་སྒོར་མི་འཆགས་འཆབ།།ཉི་འཆར་ཆུ་འཆོར་ལས་འཆོལ་འཆུན།།གྲོས་འཆོམས་ཁས་འཆེ་འཆིང་ཞགས་འཆང༌།།འཆོལ་དང་འཆུས་སོགས་འས་འཕུལ་ཆའོ།།